
[bookmark: TextBodyBegin]Europski parlament,
–	uzimajući u obzir Delegiranu uredbu Komisije (C(2025)06376),
–	uzimajući u obzir pismo Komisije od 22. rujna 2025. kojim od Europskog parlamenta traži da izjavi kako neće uložiti prigovor na Delegiranu uredbu,
–	uzimajući u obzir pismo Odbora za regionalni razvoj predsjedniku Konferencije predsjednika odbora od 14. listopada 2025.,
–	uzimajući u obzir članak 290. Ugovora o funkcioniranju Europske unije,
–	uzimajući u obzir Uredbu (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike[footnoteRef:1], a posebno njezin članak 113. i članak 114. stavak 6., [1:  	SL L 231, 30.6.2021., str. 159., ELI: http://data.europa.eu/eli/reg/2021/1060/oj.] 

–	uzimajući u obzir članak 114. stavak 6. Poslovnika,
–	uzimajući u obzir preporuku za donošenje odluke Odbora za regionalni razvoj,
–	uzimajući u obzir da nisu uloženi nikakvi prigovori tijekom razdoblja utvrđenog u članku 114. stavku 6. trećoj i četvrtoj alineji Poslovnika, koje je isteklo 21. listopada 2025.,
A.	budući da je, kako bi se državama članicama omogućilo da provedu smisleno reprogramiranje u kontekstu preispitivanja u sredini programskog razdoblja i usmjere sredstva na nove strateške prioritete Unije utvrđene u Uredbi (EU) 2021/1060, Komisija 4. travnja 2025. podnijela zahtjev za primjenu hitnog postupka u skladu s člankom 170. Poslovnika Europskog parlamenta na svoj Prijedlog uredbe o izmjeni uredaba (EU) 2021/1058 i (EU) 2021/1056 u pogledu posebnih mjera za svladavanje strateških izazova u kontekstu preispitivanja u sredini programskog razdoblja[footnoteRef:2]; budući da je Komisija taj prijedlog predstavila na sjednici Odbora za regionalni razvoj održanoj 9. travnja 2025.; [2:  	COM(2025)0123).] 

B.	budući da je Odbor za regionalni razvoj na svojoj sjednici održanoj 5. svibnja 2025. odlučio podržati zahtjev za primjenu hitnog postupka u skladu s člankom 170. stavkom 5. Poslovnika, što je dovelo do donošenja Uredbe (EU) 2025/1914 Europskog parlamenta i Vijeća[footnoteRef:3]; [3:  	Uredba (EU) 2025/1914 Europskog parlamenta i Vijeća od 18. rujna 2025. o izmjeni uredaba (EU) 2021/1058 i (EU) 2021/1056 u pogledu posebnih mjera za svladavanje strateških izazova u kontekstu preispitivanja u sredini programskog razdoblja (SL L, 2025/1914, 19.9.2025., ELI: http://data.europa.eu/eli/reg/2025/1914/oj).] 

C.	budući da je Delegirana uredba Komisije potrebna kako bi se osigurala usklađenost i dosljednost između Uredbe (EU) 2021/1060 i uredaba za pojedine fondove (uredbe o EFRR-u/Kohezijskom fondu, ESF-u plus i FPT-u), kako bi se osiguralo da se izmijenjeni i novouvedeni specifični ciljevi na temelju Uredbe (EU) 2025/1914 mogu ostvariti dodavanjem odgovarajućih područja intervencije u Prilog I. Uredbi (EU) 2021/1060 te kako bi se omogućila njihova primjena u provedbi programa i izvješćivanju;
1.	izjavljuje da ne ulaže prigovor na Delegiranu uredbu;
2.	nalaže svojoj predsjednici da ovu Odluku proslijedi Vijeću i Komisiji.

